Брекон-Биконс ұлттық саябағы

Брекон-Биконс ұлттық саябағы — Негізі 1957 жылы қаланған бұл ұлттық саябақтағы таулар, ормандар, шымтезектер, батпақтар мен көлдер Оңтүстік Уэльстегі Дайорид және Поуйс тау тізбектерінің арасында жатыр. Саябақтан батысқа карай Қаратау көтеріледі. Шығысқа қарай Қаратаудың тізбегі созылып жатыр. Ең биік жері — Пен-и-Фен (886 м) саябақтың ортасында орналасқан.

Соңғы мұздану кезінде мұздықтар тау шыңдарының арасында жатқан адырлардан төмен түсті, пайда болған ойыстарды кумали деп атайды. Кейбір ойыстарда қазіргі уақытта терең көлдер пайда болды.
Олардың ішінде егер аңызға сенетін болсақ, Пен-и-Феннің етегінде түпсіз Кум-Илч көлі жатыр. Оңтүстігіне таман, көптеген үңгірлер мен орманды шатқалдар орналасқан. Саябақтың флорасы мен фаунасы алуан түрлі: таулардың биік солтүстік беткейлері альпілік өсімдіктермен жабылған, аласа төбелерде борсықтар мен қара күзендер өз қоректерін тауып жейді, көлдерінде шортандар мен жыланбалықтар кездеседі.Қазіргі дүние географиясы: Хрестоматия. Жалпы білім беретін мектептің қоғамдық-гуманитарлық бағытындағы 11-сыныбына арналған оқу құралы. / Қ. Ахметов, Т. Увалиев, Г. Түсіпбекова. —Алматы: "Мектеп" баспасы, 2007. ISBN 9965-36-216-5

 Дереккөздер 

Санат:1957 жылы пайда болғандар
Санат:Уэлс ұлттық парктері